Viser indlæg med etiketten Grød. Vis alle indlæg
Indsendt af Unknown 3 kommentarer:
Adventsgrød med svesker og hasselnødde-kaneldrys opskrift
Fruen er gravid! Det er meget nyt, men den er vist god nok. Da Linda var gravid med Christian boede hun stadig i Odense og vi var primært sammen i weekenden. Det betød at jeg stort set ikke oplevede, hvordan hun gik rundt og havde det, selvom jeg godt husker, at hun blev noget mindre snakkesalig i telefonen. Denne gang får jeg glæde af det hele og lige nu betyder det, at hun sover rigtig meget.
I går aftes puttede jeg Christian kl. 19.30 og derefter Linda kl. 20.00... Hvad skal resten af aftenen så gå med??? Jeg valgte at kaste mig over at lave min første grød (der ikke var risengrød) og det blev til denne Adventsgrød med masser af smag og fylde.
Egentlig er grøden jo ikke ret smuk at se på. Den skal duftes og smages.
Adventsgrøden lavede jeg primært med økologiske ingredienser fra Urtekram og opskriften er udtænkt af Oscar Umahro Cadogan.
Til adventsgrøden:
3 dl. økologiske bygflager
1 rødt æble, skåret i små tern
10 grofthakkede økologiske valnødder
10 økologiske svesker, skåret i halve
1 lille håndfuld økologiske mørke rosiner
1/2 tsk. stødt økologisk kardemomme
1/2 tsk. stødt økologisk allehånde
1 knsp. økologisk sort peber
1 knsp. økologisk Himalayasalt
Til hasselnødde-kaneldrys:
1/2 dl. økologisk hasselnødder
1 spsk. stødt økologisk kanal
Økologisk mini-mælk
Smørklat, økologisk
Det er meget nemt at lave adventsgrøden. Alle grød-ingredienser hældes og blandes i en gryde om aftenen og trækker natten over.
I morges satte jeg det til at småkoge i 4-5 minutter (pas på det ikke brænder på!) og hasselnødde-kaneldrysset blendede jeg fint inden servering.
Selvom jeg har indtryk af, at fruen helst vil have meget saltet mad lige nu (jeg har store forventninger til Pølsevogns-fasen), så var den kraftige og krydrede adventsgrøden alligevel et stort hit.
Christian turde ikke smage den fremmede grød - ikke denne gang.
Etiketter: Grød, Jul, Jule opskrifter, Opskrift, Opskrifter, Urtekram, Økologi